هو ربنا ممكن يعوضنى عن بابا اللي مات وماما اللي مش مهتمة بيا وأخواتى اللي دايما بيهينونى ممكن😢💔؟؟!
ممكن طبعًا ، ربنا كريم.  بس المهم أنك ما تفضليش واقفة في مكانك مستنية المهدي المنتظر ، أو فارس الأحلام.  يعني ماما مش مهتمة بيكي ، إيه رأيك طيب أنها جوزها مات حضرتك وعندها ولاد تانيين غيرك؟  يبقى نعمل ايه؟ ، نهتم إحنا بيها ، مش كده؟ ، ما نقفش نتفرج ، وهي لما تلاقي اهتمام مضاعف وقرب ، غصب عنها ، نفسيًا ع الأقل ، هتهتم.  وكذلك إخواتك ، تتكلمي معاهم واحدة واحدة ، وتنفعيهم ، وتقولي بقولك وفعلك إنك بتحترميهم ، هيحترموكي غصب عنهم ، هكذا. السلبية غير مفيدة في الأزمات ، وبتزيد خسائرنا على الفاضي فقط.